Miet Saeb Erekat, wieħed mill-aktar figuri prominenti fil-politika Palestinjana li serva ta' Segretarju Ġenerali għall-Organizzazzjoni tal-Ħelsien tal-Palestina u bħala konsulent għall-President Mahmoud Abbas. Qed ikun irraportat li hu miet waqt li kien pożittiv għall-Covid-19. Il-pajjiż kollu se jsegwi tliet ijiem luttu biex ilkoll isellmu pilastru ewlieni tad-diskussjonijiet ta' paċi mal-Iżrael għal aktar minn 20 sena. Lura fl-1993, Erekat għen fin-negozjati tal-Oslo Accords, li ta l-ftit awtonomija lill-Palestinjani.